《西湖歌饯杨泽之回杭》
宋代·熊瑞

謇余畴昔睹古杭，繁华不减开元唐。
画船日日湖山堂，珠翠围绕沸笙簧。
西湖西子斗艳妆，香车宝马桥绿杨。
少年游冶荡春光，醉眠罗绮百花芳。
当时湖上有平章，胡不早为计包桑。
一朝鼙鼓动渔阳，席卷羽毛与霓裳。
后来枉费古锦囊，感怀金铜增悲伤。
嗟尔何知涕泪滂，身不由已心难忘。
画阑桂树寂无香，土花惨淡月荒凉。
绵绵经恨天何长，道逢老翁重傍徨。

作者简介：熊瑞，字西玉，号冕山，馀干（今江西馀干西北）人。朝弟。度宗咸淳七年（一二七一）进士，调庐陵教授，迁国子正。宋亡，自号清虚道人。有《瞿梧集》，已佚。事见《养吾斋集》卷一○《瞿梧集序》、清同治《馀干县志》卷九。今录诗十七首。